
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 8T/90/2024 7724010455 30. 09. 2024 JUDr. Stanislav Vojtko ECLI:SK:OSMI:2024:7724010455.3
ROZSUDOK V MENE SLOVENSKEJ REPUBLIKY Okresný súd Michalovce, samosudca JUDr. Stanislav Vojtko, na hlavnom pojednávaní konanom dňa 30.9.2024 takto rozhodol: Obžalovaný A. B., nar. XX.XX.XXXX v C. D., trvale bytom E. E. XXX, F. G., t.č. v ÚVV a ÚVTOS Košice,
je
vinný, že
dňa 01.06.2024, v čase od 21.00 h do 22.00 h neoprávnene vnikol na riadne oplotený pozemok rodinného domu č. 4 v obci Čičarovce, okr. Michalovce tým spôsobom, že preskočil uzamknutú vstupnú bránu, následne prešiel do zadnej časti domu, kde otvorením uzavretých neuzamknutých dverí so sklenenou výplňou vošiel do letnej kuchyne, ktorá je súčasťou tohto rodinného domu, odkiaľ z chladničky s mrazničkou odcudzil 4 ks sklenených fliaš bieleho polosuchého vína nezistenej značky, 2 ks sklenených fliaš červeného polosuchého vína nezistenej značky, 6 kg mrazených kuracích trupov a z pohovky odcudzil látkový batoh čiernej farby nezistenej značky, čím H. I., bytom E. E. X, okr. Michalovce spôsobil škodu na odcudzených veciach vo výške 45,- €,
teda - neoprávnene vnikol do obydlia iného a taký čin spáchal prekonaním prekážky, ktorej účelom je zabrániť vniknutiu, čím
spáchal
- prečin porušovania domovej slobody podľa § 194 ods. 1, ods. 2 písm. b/ Trestného zákona. Za
to sa
odsudzuje
podľa § 194 ods. 2 Trestného zákona na trest odňatia slobody v trvaní 12 (dvanásť) mesiacov. Podľa § 49 ods. 1 písm. a/ a § 50 ods. 1 Trestného zákona sa mu výkon trestu podmienečne odkladá na skúšobnú dobu v trvaní 4 (štyroch) rokov. Podľa § 287 ods. 1 Trestného poriadku u k l a d á obvinenému nahradiť poškodenému – H. I., nar. XX.X.XXXX, bytom E. E. X, F. G., škodu vo výške 45 ,- €. odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 dní od oznámenia tohto rozsudku. Oznámením rozsudku sa rozumie jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Odvolanie sa podáva na Okresnom súde Michalovce.

Zdroj: KAUZIS.SK – https://www.kauzis.sk/judikatura/r/ECLI:SK:OSMI:2024:7724010455.3 (dáta aktuálne k 8. 11. 2026). Záväzné je znenie zverejnené súdom.




